बन्नाखेड़ा (बाजपुर) के गांव भीकमपुरी निवासी धर्म सिंह ने शनिवार को पुलिस चौकी में तहरीर देकर गांव बन्नाखेड़ा निवासी एक व्यक्ति पर शुक्रवार रात उसके खेत से एक क्यारी सरबती धान की फसल काट कर ले जाने का आरोप लगाया है। बताते हैं कि खेत से धान की फसल काटने को लेकर दोनों पक्षों के बीच कहासुनी हो गई। उसके बाद धर्म सिंह ने पुलिस चौकी में तहरीर दे दी। चौकी इंचार्ज सुधाकर जोशी ने मामले की जांच पड़ताल कर कार्रवाई करने की बात कही है।